Kostol svätého Jána Nepomuckého (Nepomuk)

náhľad|Zvuk zvonu Sv. Ján a sv. Vojtech z kostola sv. Jána Nepomuckého v Nepomuku
Kostol svätého Jána Nepomuckého je barokový pútnický kostol v západočeskom Nepomuku, rodisku katolíckeho svätca Jána Nepomuckého. 

Legenda hovorí, že práve tu stával svätcov rodný dom. V 17. storočí postavili páni zo Šternberka na jeho mieste kostolík sv. Jána Krstiteľa, ktorý v roku 1734 ustúpil novému barokovému chrámu, ktorý dal postaviť Adolf Bernard z Martinic podľa plánov slávneho staviteľa Kiliána Ignáca Dienzenhofera. 

Hlavné južné priečelie tvoria plochý rizalit s kamenným portálom pôvodného kostola a dve veže. V nikách sú umiestnené barokové plastiky sv. Františka, sv. Dominika a Jána Krstiteľa.
Najväčší chrámový priestor zaberá loď štvorcového pôdorysu, ktorej centrálna časť je preklenutá tzv. českou plackou. Hlavný oltár je zdobený sochou sv. Jána z roku 1848. Bočné oltáre sú zasvätené sv. Anežke Českej a sv. Mikulášovi. Na chóre nad hlavným vchodom jeorgan z roku 1912. 

Chrám, ktorý uzatvára juhozápadná časť nepomuckého námestia, tvorí jednu z hlavných dominánt mesta.

Pri príležitosti Jánovho narodenia a úmrtia sa tu každoročne konajú bohoslužby, ktoré sú cieľom mnohých pútnikov. V máji sa každoročne koná svätojánska púť.

 Iné projekty 

 Zdroj 

Nepomuk
Kategória:Kultúrne pamiatky v okrese Plzeň-juh
Nepomuk
Kategória:Nepomuk
Kategória:Kostoly v okrese Plzeň-juh